<classify> MADRID, HISPANIA MSHAMBULIAJI, Bale akubali yaishe Madrid ameamua kuondoka Real Madrid kwenda kujiunga na Klabu ya China Jiangsu Suning kwa mkataba wa miaka mitatu. Vyanzo vilivyo karibu na mshambuliaji huyoraia wa Wales vilithibitisha ripoti kwamba Bale amekubali kuondoka SantiagoBernabeu, ingawa uhamisho huo bado haujakamilika. Bale amejikuta matatani na kocha wake, Zinedine Zidane ambaye ameonyesha wazi wazikutomuhitaji katika kikosi chake. Zidane amekuwa akitamka wazi kuwa Balekuondoka itakuwa bora kwake, kwani hayupo katika mipango yake ya siku zijazo. Bale ameahidiwa kuwa mchezaji atakayelipwazaidi duniani akitua China, kwaniatakuwa akilipwa mshahara wa pauni milioni moja kwa wikiambazo ni sawa nazaidi ya bilioni 2 za Tanzania. Licha ya mshambuliaji huyo kutokea benchikwenye mchezo na kuisadia Real Madrid kushinda kwa penalti 3-2, baada ya sareya 2-2 dhidi ya Arsenal kwenye mchezo kujipima nguvu, Zidane alisisitiza hakunakilichobadilika kwa mchezaji huyo. Bale alijiunga na Madrid kwa ada ya uhamisho iliyovunja rekodi wakatihuo ya pauni milioni 85 kutoka Tottenham Spurs miaka sita iliyopita, akiipuku rekodi yaCristiano Ronaldo aliyejiunga na timu hiyo kwa pauni milioni 80, akitokeaManchester United mwaka 2009. Mshambuliaji huyo amebakiza mkataba wa miaka mitatu na mabingwa wao wa kiistoria waLigi ya Mabingwa Ulaya. Ameshinda mataji manne ya Ligi ya MabingwaUlaya , taji moja la La Liga, Copa del Rey, mataji matatu ya Uefa Super namatatu ya Klabu Bingwa ya Dunia. Bale amefunga mabao matatu katika michezo minneya fainali za Ligi ya Mabingwa Ulaya, ambayo Real ilishinda taji hilo mwaka 2014, 2016, 2017 na 2018. Moja ya sababu kubwa inayomfanya Balekushindwa kutema cheche Madrid ni majeraha ya mara kwa mara ambayoyamemsababishia kupata fursa ya kuanza katika michezo 78 tu ya Ligi Kuu kwamisimu yote minne. Msimu uliopita, Bale alifanikiwa kuchezamechi 42 za Real Madrid, huku muda mwingi akiwa nje ya uwanja akiuguza majeraha. Kurudi kwa Zidane katika kikosi cha Real kulitafsiriwa kama habari mbaya na wakala wa mchezajihuyo, Jonathan Barnett kwa sababuMfaransa huyo hakutaka kufanya kazi na Bale kwani wanaume hao wawili hawapikikichungu kimoja. Bale alianza maisha yake ya soka katika klabu ya Southampton, akiwa na umri wa miaka 16 kabla ya kuondoka katika klabu hiyo mwaka 2007 na kujiunga na Tottenham Alitumia misimu sita kwenye klabu hiyo ya kaskazini mwa London kabla ya kujiunga na Madrid. Hata hivyo, Bale amekuwa akihusishwa kurudi katika klabu ya zamani ya Tottenham Spurs, huku pia Manchester United na Bayern Munich zikiwa miongoni mwa timu zilizotamani kumnasa.  <topic>: michezo 